અમેરિકાના ઓમેરી યુનિવર્સિટીની ડીપાર્ટમેન્ટ ઓફ મેડિકલ સાયન્સના સંશોધકોની ટીમે વજન ઘટાડવા અંગે તાજેતરમાં એક નવી શોધ કરી છે. સંશોધકોના જણાવ્યા મુજબ વજન વધવા પાછળ કંટ્રોલ વગરની ભૂખ જવાબદાર છે. જેને કાબૂમાં કરવાથી આપોઆપ ભૂખ ઓછી થાય છે અને જેના કારણે વજન ઘટે છે. રિસર્ચમાં જણાવ્યા અનુસાર માણસને ભૂખનું સિગ્નલ આપતી પોસ્ટિરીયર વેગલ ટ્રંક નર્વ કે જે મગજને ભૂખ લાગવા અંગેના સંકેતો મોકલે છે તેના ફંક્શનિંગ પર કંટ્રોલ કરવામાં આવે તો આડેધડ ભૂખની સમસ્યાથી બચી શકાય છે.